लिखा- हर कहानी के दो पहलू होते हैं, वो पिछले 1 साल से मुझे परेशान कर रहा था
Preity Zinta Trolling Reaction - Follow Bollywood News, Gossips And Headlines On Dainik Bhaskar. एक्ट्रेस प्रीति जिंटा हाल ही में एक भिखारी की मदद न करने की वजह से ट्रोलिंग का शिकार हुईं। लोगों ने इस रवये के लिए प्रीति को खूब क्रिटिसाइज किया। अब शनिवार को सोशल मीडिया पर पोस्ट शेयर करते हुए प्रीति
एक्ट्रेस प्रीति जिंटा हाल ही में एक भिखारी की मदद न करने की वजह से ट्रोलिंग का शिकार हुईं। लोगों ने इस रवैये के लिए प्रीति को खूब क्रिटिसाइज किया। अब शनिवार को सोशल मीडिया पर पोस्ट शेयर करते हुए प्रीति ने इस मामले में अपना पक्ष रखा और भिखारी को पैसे न देने की असल वजह बताई।
प्रीति ने एक वीडियो साझा किया, जिसमें वो दिव्यांग भिखारी को अनदेखा करते हुए अपनी कार में बैठकर चली जाती हैं। पोस्ट के जरिए प्रीति ने दावा किया कि भिखारी 1 साल से हर रोज उन्हें परेशान कर रहा था। इतना ही नहीं प्रीति ने फैंस को अपनी सीमाओं में रहने और उनके बच्चों को न छूने की हिदायत दी।
महिला ने मेरी बेटी को जबरदस्ती किस करने की कोशिश की
इंस्टाग्राम पोस्ट पर प्रीति ने लिखा- ‘इस हफ्ते हई 2 घटनाओं ने मुझे थोड़ा सा झकझोर दिया है। पहला मेरी बेटी जिया से जुड़ा है- ‘एक महिला ने जबरदस्ती उसकी फोटो लेने की कोशिश की। जब हमने उसे प्यार से मना किया, तो अचानक उसने मेरी बेटी को अपनी बाहों में भरकर उसके गालों पर किस कर लिया।'
'यह महिला उस बिल्डिंग में रहती है, जहां मेरे बच्चे अक्सर खेलते हैं। अगर मैं एक सेलिब्रिटी नहीं होती, तो शायद मैं इस बात पर बुरी तरह से रिएक्ट करती, लेकिन मैं शांत रही, क्योंकि मुझे कोई तमाशा नहीं करना था।'
विकलांग शख्स मुझे रोकने की कोशिश कर रहा था
प्रीति ने आगे लिखा- दूसरा हादसा आप देख सकते हैं। उस वक्त मेरी फ्लाइट थी और यह विकलांग शख्स मुझे रोकने की कोशिश कर रहा था। इस शख्स ने मुझे सालों से पैसों के लिए परेशान किया है और मैंने हमेशा उसकी हेल्प करने की कोशिश की, जब-जब मुझसे हो सकता था।
'इस बार जब उसने मुझसे पैसे मांगे, तो मैंने उससे कहा कि माफ करना आज मेरे पास कैश नहीं है, बस एक क्रेडिट कार्ड है। मेरे साथ वाली महिला ने उसे अपनी पर्स में से कुछ पैसे दिए। उसने उसे वापस फेंक दिया, क्योंकि वो उसके लिए पर्याप्त नहीं थे। वो गुस्से में आक्रामक हो गया और उनसे कुछ समय तक हमारा पीछा किया।'
प्रीति ने मीडिया वालों- फोटोग्राफर पर कसा तंज 
प्रीति ने लिखा- फोटोग्राफर्स को ये हादसा मजाकिया लगा, इसलिए उन्होंने मदद करने की बजाए ये वीडियो बनाया। किसी ने भी उसे नहीं बताया कि कार का पीछा मत करो, इस तरह से किसी को भी चोट लग सकती थी। अगर कुछ हो जाता तो लोग मुझे ब्लेम करते। बतौर सेलिब्रिटी मुझसे ही सवाल किए जाते। बॉलीवुड को ब्लेम कर दिया जाता और बहुत मेरे बारे में बहुत सारी नेगेटिव बातें फैलती।
लोग हर चीज के लिए सेलिब्रिटीज को दोष देना बंद करें
प्रीति ने आगे बताया- मुझे लगता है कि अब सोचने का समय आ गया है कि मैं मां या सेलिब्रिटी से पहले एक इंसान हूं। मुझे अपनी सक्सेस के लिए लगातार माफी मांगने और इसके लिए परेशान होने की जरूरत नहीं है, क्योंकि मैं जहां हूं वहां पहुंचने के लिए मैंने बहुत मेहनत की है।
मुझे इस देश में किसी और की तरह जीने का समान अधिकार है, जैसा मैं चाहती हूं, इसलिए प्लीज जज करने से पहले सोचें और हर चीज के लिए सेलिब्रिटीज को दोष देना बंद करें। कहानी के हमेशा 2 पहलू होते हैं।
मेरे बच्चे इस पैकेज डील का हिस्सा नहीं है
प्रीति ने कहा- सबसे जरूरी बात यह है कि मेरे बच्चे इस पैकेज डील का हिस्सा नहीं हैं, उन्हें इसका शिकार न बनाया जाए। प्लीज मेरे बच्चों को अकेला छोड़ दें और उनके पास तस्वीरें लेने या उन्हें छूने-पकड़ने के लिए न आए। वो बच्चे हैं, उन्हें बच्चों की तरह ही व्यवहार करना चाहिए, न कि मशहूर हस्तियों की तरह।
मुझे उम्मीद है कि जो फोटोग्राफर हमसे फोटो, वीडियो और साउंड बाइट मांगते हैं, उनमें भी ग्रेस, इंसानियत और मैच्योरिटी होगी। वो भविष्य में वीडियो बनाने और मजाक उड़ाने के अलावा लोगों की मदद भी कर सकते हैं। क्योंकि, ऐसी चीजें हमेशा फनी नहीं होती।
